Viele Jahre lang habe ich solch kleine Geschichten, die ich erlebt habe oder die mir erzählt worden sind, notiert, schriibt Frank Huttelmeier im Vorwort zu sine Kurzgschichte usm Ländle. Un was jetze als erschti Gschicht in dem Büechli z lese isch, dodefür het de Autor 2010 bim Mundart-Wettbewerb der Muettersproch-Gsellschaft, der Badischen Zeitung und des Südwestrundfunks de erschte Priis für Prosa bekumme. Die Gschicht heißt Steuersünder un do träumt der  Erwin, dass r gstorbe wär un uffem Weg zum Himmel. De Petrus isch vorem Himmelstor gstande un het usgsehne wie de Finanzminister Schäuble. Die Gschicht isch in de Badische Zittig vollständig abdruckt gsin. Huttelmeier het sich, wies im Vorwort noch heißt, nit feschtglegt uff ä eng begrenztes Orts-Alemannisch, er meint, s Alemannische hätt ä großi Bandbreiti, un sini Gschichte kumme halt uss verschiedene Gebiete un Zitte. Un er will, dass der Text für Menschen, die mit unserer Mundart leben, ohne große  Mühe lesbar ist. Des heißt aber nitte, dass nit de Riichtum vun unserer Mundart in jedem vun sine Textli gwürdigt isch: Do verzehle si im Cegobrueder vunere Frau als Mordsreff mit Hoor uff de Zähn, wo mit dem arme Frieder  de Dubel gmacht het. In Summerfrische empfiehlt ä Büeri me Feriegascht, de Frau Oberpostsekretär, wo sich über die viele Mugge uff de Toilette beschwert, sie sott ebe zwische elfi un zwölfi ufs Häusle gange, do wäre alli Mugge in de Kuchi. S Fiedle vollhaue, uff d  Schnurre kriege, Wuzz, Himmel, Arsch un Zwirn, taguff sii, rumbisstumbis, malefitzig, Buzzerle, nit luck lo, nit verschmegge könne un Botschamber sin in dem Büechli längscht nit alli Beispieler für alemannnischer Wortschatz. Knitzig un deftig gohts in viele Anekdote zue. Un witzig: Do sait d Frau Howieler ganz Dame zum Husmaidli, si sott nit sage, dass ebbis stinkt, des dääd heiße es riecht. Aber s Husmaidli losst sich nit beirre un wehrt sich mit dem Sätzli: Aber s riecht, wie wenn s  stinke dääd.    Stefan Pflaum    Mir Alemanne  Von Frank Huttelmeyer  Lavori Verlag, Freiburg  ISBN: 978-3-935737-11-1  12,80 